Huis van Sleeswyk-Holstein-Sonderburg-Glücksburg - Wikipedia
Duitsland, Denemarke, Griekeland en Noorweë
Christopher, Hertog van Sleeswyk-Holstein
Friedrich Wilhelm, Hertog van Sleeswyk-Holstein-Sonderburg-Glücksburg
Hertog van Sleeswyk-Holstein, Koning van Denemarke, Koning van Griekeland, Koning van Noorweë
Sleeswyk-Holstein-Sonderburg-Glücksburg (Deens: Slesvig-Holsten-Sønderborg-Glucksborg), van Glücksburg in Noord-Duitsland, is ’n lyn van die Huis van Oldenburg wat afstam van koning Christian III van Denemarke. Sy lede sluit in die koningshuise van Denemarke en Noorweë, die afgesette koningshuis van Griekeland en die erfgename van die trone van die Verenigde Koninkryk en vyftien ander Statebondryke.
Christian IX van Denemarke.
Hierdie spesifieke lyn kom van die Hertoë van Sleeswyk-Holstein-Sonderburg-Beck. Die laaste een van hulle het die Hertog van Glücksburg geword en sy titel verander na Frederik Wilhelm, Hertog van Sleeswyk-Holstein-Sonderburg-Glücksburg. Hy was getroud met prinses Louise Caroline van Hesse-Kassel, ’n kleindogter van koning Frederik V van Denemarke.
Nie Hertoë van Beck of van Glücksburg was soewereine heersers nie – hul grond was leengrond van die soewereine Hertoë van Sleeswyk en Holstein – die konings van Denemarke en (voor 1773) die Hertoë van Holstein-Gottorp.
Koninklike wapen van Denemarke.
Koninklike wapen van Griekeland (1936–1973).
Koninklike wapen van Noorweë.
Christian IX, die vierde seun van Frederik Wilhelm, is deur die kinderlose koning Frederik VII van Denemarke as opvolger gekies omdat Christian getroud was met Frederik se niggie, Luise van Hesse. Wilhelm, die tweede seun van kroonprins Christian en kroonprinses Luise, is op 30 Maart 1863 gekies as koning van Griekeland. Hy het George I van Griekeland geword. Sy pa het op 15 November 1863 koning van Denemarke geword as Christian IX. Prins Karel, die tweede seun van Frederik VIII van Denemarke, Christian IX se oudste seun, het op 18 November 1905 koning van Noorweë geword as Haakon VII. Christian IX se dogters Alexandra van Denemarke en Dagmar (wat Maria Fjodorowna geword het) het getrou met onderskeidelik Edward VII van die Verenigde Koninkryk en Aleksander III van Rusland. Teen 1914 was Christian IX se afstammelinge net so algemeen op Europese trone as dié van koningin Victoria.
1 Konings van Denemarke, 1863 – hede
2 Konings van Griekeland, 1863–1973
3 Konings van Noorweë, 1905 – hede
Konings van Denemarke, 1863 – hede[wysig | wysig bron]
Christian IX van Denemarke
Christian X van Denemarke
1972 – hede.
Konings van Griekeland, 1863–1973[wysig | wysig bron]
Aleksander I van Griekeland
Paul I van Griekeland
Konings van Noorweë, 1905 – hede[wysig | wysig bron]
Olav V van Noorweë
1991 – hede.
Hierdie artikel is merendeels vertaal vanaf die Engelse Wikipedia-artikel en:House of Schleswig-Holstein-Sonderburg-Glücksburg
Ontsluit van "https://af.wikipedia.org/w/index.php?title=Huis_van_Sleeswyk-Holstein-Sonderburg-Glücksburg&oldid=1394412"	Kategorieë: Europese koningshuiseDeense monargeGriekse monargeNoorse monargeSleeswyk-HolsteinGeskiedenis van Ysland	Navigasie-keuseskerm
العربيةБеларускаяБългарскиBosanskiČeštinaDanskDeutschΕλληνικάEnglishEsperantoEspañolفارسیHrvatskiMagyarBahasa IndonesiaItaliano日本語ქართული한국어LietuviųNederlandsNorsk nynorskNorsk bokmålPolskiPortuguêsRomânăРусскийSlovenščinaSvenskaไทยУкраїнська中文	Wysig skakels	Die bladsy is laas op 25 Oktober 2015 om 05:21 bygewerk.